
Mensahe di Pascu di Gobierno di Aruba 


Muy apreoiable Puebló di Aruba, 
Ora kloknan di Pascu ta bati 
riba e anochi aki y ta desperta 
nos comunidad for di sonjo pa 



prension cu mester reina den 
nos comunidad; unda nos por 
renoba nos propositonan y re- 
conoce y respeta derechonan di 
nos Pueblo, pa nos demostra 
comprension y sentimiento pa 
cu problemanan di un cu otro; 
pa nos dera tur rencor y mal- 
entendimiénto den e anja 
cu ta pasando y pa principia cu 
un bida nofeo espiritual, material 
y politika den tur sentido; unda 
pas na tera ta bai man den 
man cu renobacion di nos amor 


pa cu otro y respet y venera- 
cion pa loke Cristo a duna nos 
ehempel di dje. 

Laga e Nochi di Pascu ser 
pa nos di nobo e principio di 
un Pas na mundo y un Pas den 
nos propio comunidad. Pas y 
respet pa nos derechonan y 
comprension pa nos problema' 
nan, y cu tur proposito cu ta 
encera pa un celebracion di un 
Pascu feliz y contento. 


e acontecimientonan di impor- 
tancia, anto cu satisfaccion nos 
por constata loke a ser logra 
den e corto tempo di goberna- 
cion aki riba tereno economico 
y en particular e proposito di 
e Gobierno aki pa combati des- 
empleo eficazmeñte. 

E momento mas feliz di nos 
Fueblo tabata sigur e dia di pu- 
blicacion di construccion di e 


planta gigantesco di Disulfurita- 
cion den Lago cu inversion di 
mas di 150 mijon florin, unda 
mas di 2000 tata di familia lo 
haya un pida pam di gaua. 

Tambe realizacion di Hotel 
Hohday Inn cruzando hopi ob- 
staculo a bira realidad — 
Divi-Divi Beach Hotel, aumen- 
to di becanan pa nos Hubentud 

Anja 1968 tabata tin tambe 



Diputado di Teritorio Insular di Aruba 
DOMINICO GUZMAN CROES 

Lago ta demonstra confianza den Gobernacion 
di Aruba 


su parti menos agradable. Y cu 
esey nos kier meen tur esnan 
cu nos ta recorda cu a bai laga 
nos y tambe e aprobacion di e 
cambionan den nos Constitucion 
insular cu no ta di agrado di 
nos Pueblo ni tampoco di e 
Gobierno di Aruba. 

Un satisfaccion por ser con- 
stata cu henter Pueblo ta con- 
ciente di e trabaonan cu Go- 
bierno di Aruba a realiza pa 
ensancha nos base economico, y 
cu henter Pueblo ta convivi den 
e situacion dificil cu nos Gobier- 
no di Aruba ta eherce su tarea. 

Aki nos por constata anto cu 
ta necesario un concentracion 
fuerte di nos forzanan pa asina 
Pueblo por cosecha fruto y si- 
gura un mehor futuro pa hen- 
ter nos Pueblo Arubano. 

Nos ta sinti nos mes di por 
y kier cultiva un ambiente asi- 
na, y pesey un verdadero y 
sincero deseo di un Feliz Pascu 
ta siguramente na su lugar. 

Den nomber di Bestuurscol- 
lege di Aruba mi kier expresa 
nos mas sincero deseonan na 
henter Fueblo di Aruba pa un 
Feliz Pascu y un prospero anja 
1969. 

Dominico G. Croes 

Dieputado di Servicio In- 
formativo di Gobierno 


Un di e noticianan mas alen- 
tadora di e anja cu ta cabando 
aki ta seguramente e participa- 
cion di Presidente di Lago Oil 
& Transport Co. Ltd. Sr. W.A. 
Murray dia 21 di november di 
luna pasa, di e construccion di 
e planta disulfurisador den 
Lago. Algun dia promer e Pre- 
sidente di Lago Sr. Murray den 
un reunion especial cu Bestuurs- 
college di Aruba a participa 
Gobierno di Aruba cu tur asun- 
tonan ta da, gradiciendo Go- 
bierno di Aruba pa nan coope- 
racion y a la vez a expresa su 
confianza den Aruba. E planta 
aki lo costa mas cu f. 150.000 
000.— florin Antiyano esta 80 
miljon dollar Americano. E pro- 
jecto di Disulfurizacion aki ta 
representa un inversion aparte 
mas grandi den historia di An- 
tiyas y lo tin influencia suma- 
mente favorable riba economia 
tanto di Aruba como di Antiyas 
en general. 

Na promer lugar e projecto 
aki lo duna na como 2000 tata 
di familia un pida pam di gana 
durante e periodo di construc- 
cion cual lo dura como 3 anja. 
Despues di terminacion di e 
projecto aki y ora e drenta den 
operacion como 200 tata di fa- 
milia lo haya un trabao per- 
manente. E complex di planta- 


nan nobo aki lo consisti di un 
planta di destilacion vacuo, plan- 
tanan pa traha hidrogeno, in- 
stallacionnan pa extrae sulfur 
for di azeta crudo usando hidro- 
geno, un planta pa laba gas y 
un planta pa sulfur. 

E gas natural pa e plantanan 
aki lo bini for di Venezuela. 
For di e gas natural aki lo tra- 
ha e hidrogeno necesario pa e 
proceso di disulfurizacion y 
tambe lo ser usa como combus- 
tible. 

Necesidad di e projecto aki 
ta sinta den e hecho cu Lago 
mester mantene su mes posi- 
cion riba mercado mundial. Na 
anja 1971 ta ser spera cu un 
ley nobo lo drenta na vigor 
stipulando e porcentahe di sul- 
fur cu azetanan rafina por con- 
tene. Esaki pa motibo cu a ser 
constata un aumento di sushe- 
dad den aire, cual mester wordu 
combati. 

Y no ta imposibel cu otro 
paisnan lo sigi e ehempel di 
Estados Unidos tambe. 

Pa Lago esaki ta di sumo 
importancia y consecuentemen- 
te pa nos Pueblo tambe esaki 
ta di un valor inmenso. No 
solamente cu Lago ta den un 
posicion competidora mas fuer- 
te, pero tambe e re-animacion 


cu e inversion grandi aki ta 

Un inversion di e magnitud 
aki den cual un solo projecto 
ta envolvi ta algo desconoci den 
Antiyas pa e ultimo anjanan. 
Mas ainda nos por bisa, cu e 
inversion enorme aki ta surpasa 
tur otro inversionnan hunto 
hasi den e ultimo 12 anjanan 

POSIBILIDADNAN AMPLIO 
PA INDUSTRIA PETRO- 
QUIMICA 

Door di e exceso di gas cu 
lo ser recibi aki, posibilidadnan 
grandi ta ser habri pa estableci- 
miento di industrianan petro-qui- 
mica na Aruba. Gobierno di 
Aruba ta atento riba esaki y ta 
cla pa cuminza mas pronto po- 
sibel cu deliberacionnan cu in- 
teresadonan. Ademas, door di e 
cantidad di sulfur cu ta ser haya 
tin posibilidad pa mas y otro 
industrianan aki na Aruba e.o. 
Plastic etc. y tambe posibilidad 
pa ensancha e planta di fertili- 
zantes na Barcadera. Ta bien 
conoci cu industria petro-quimica 
ta tumando un vuelo tremendo 
den mundo y no ta imposibel cu 
esaki tambe por ser spera den- 
tro di corto tempo aki na Aru- 
ba. 


Hefe y personal di Servicio Informativo 
di Gobierno Insular 
ta desea pueblo di Aruba 
un Bon Pascu y 
un Feliz y Prospero Anja 1969 

Otro trabao di sumo importancia pa seguridad di tra- 
fico ta construccion di e Brug na Balfishi. Riba e foto nos 
por mira movimiento di trabao pa construccion di e brug 
aki. Un otro brug tambe riba e mesun caretera aki pron- 
to lo cuminza cu su construccion. 



E lugar unda e actuál Bestuurskantoor ta situa a 
ser denomina Plaza Hermy Eman. Ta intencion pa des- 
pues su estatua ser coloca riba e plaza aki pa conmemora 
e difunto aki cu a lucha asina tanto pa autonomia di 
Aruba. 


Negozacion entre Lago y 
Gobierno Insular 


Negozacionnan entre Lago y 
Gobierno local tokante e pro- 
jecto di Disulfurizacion aki a 
cuminza for di anja pasa den 
luna di november. 

Gobierno di Aruba a usa tur 
medionan na su disposicion pa 
coopera y hasi realizacion di e 
projecto aki posibel. Y Gobier- 
no di Aruba conciente manera 
semper di su deber y su res- 
ponsabilidad pa cu Pueblo y 
conciente di e cantidad halto di 
hendenan sin trabao riba Aruba, 
a conclui e negozacionnan favo' 
rablemente ya cu Lago a yega 
asina leuw di participa construc- 


cion di e plantanan gigantesco 
aki. 

Y pesey esaki tabata sigura- 
mente un dia masha feliz pa 
henter Pueblo di Aruba y cu 
razon tambe. Ya cu si e projec' 
to aki no a ser aproba, anto e 
consecuencianan lo tabata ma- 
sha desfavorable pa nos econo- 

E alegria di Gobierno di Aru- 
ba y tambe di nos Fueblo no a 
conoce limite, especialmente ora 
nos tuma na consideracion cu 
e cantidad di desempleadonan 
a subi enormemente durante e 
ultimo 12 anjanan. 



Trabao di Werkverschaffing pa tene nos playanan 
limpi y drecha lugarnan pa turista y pa nos Pueblo tam- 
be, dunando ocasion na Pueblo tambe pa diverticion. 
Esaki ta un punto pimtoresco di Aruba den e Pueblo di 
Savaneta. 


GENERALIZACION DI E REANIMACION ECONOMICO 


Pa generaliza e importancia 
economico di e projecto aki 
nos por duna e siguiente spli- 
kacion. Door di e projecto aki 
Lago su posicion competidora 
ta mas fuerte riba mercado mun- 
dial y e stabilidad di Lago pues 
ta mas fuerte cu nunca. Ex- 
tension di e diferente planta- 


nan pa suministra Lago cu Awa 
y Corriente tambe ta trece un 
evolucion economico cu ne. 

Ademas, nos mester reahza 
cu un inversion di e magnitud 
manera esun di e projecto di 
disulfurizacion ta trece un re- 
animacion tremendo, ya cu ora 
nos considera cu lo mester tin 


como 2000 tata di familia na 
trabao ganando un sueldo; e 
transportacion di e trahadornan 
nan; e entradanan adicional di 
belastingnan; e aumento di con- 
sumo; y indirectamente tambe 
mas hende lo haya trabao y 
mas entrada lo bai tini pa Go- 


Y pa termina nos kier felicita 
Lago en especial y henter Pue- 
blo di Aruba en particular pa 
e gran projecto aki, cual lo tin 
un significacion grandi pa hen- 
ter Antiyas y en particular pa 
henter e Pueblo di Aruba. 

Bonus di Pascu pa trahadornan di Gobierno 


Gobierno Insular di Aruba a 
dicidi meskos cu anjanan ante- 
rior, pa duna un bonus di Pascu 
na cierto grupo di trahadornan. 
Pa e bonus di Pascu aki ta bini 
na remarka: 

a. obreronan los y trahadornan 
permanente; 

b. trahadornan di Werkverschaf- 

c. oficialnan di teritorio Insu- 
lar, oficialnan di Land cu 
ta na disposicion di teritorio 
insular y trahadornan riba 
contract, kendenan tin un 
salario basico di menos cu 
f. 2.520,— pa anja, ora nan 
ta casa of menos cu 
f. 2.328,— pa anja ora nan ta 
soltero. 

d. otro trahadornan, kendenan 
P°r ser iguala cu e grupo- 
nan ya menciona bao di a 
y c, asina leuw cu nan ta 
den servicio riba 1 di de- 
cember 1968 y inmediata- 
mente promer cu esey ta- 
bata a lo menos 6 luna in- 
interumpido den servicio. 

Pa e personal di Werkver- 
schaffing lo no ser teni 
cuenta cu e periodo di ser- 
vicio di 6 luna, sino unica- 
mente cu e fecha di 1 di 
december 1968. 

CONSIDERACION SOCIAL 

For di consideracion social a 
ser decidi pa diferenda e bonuS 
di Pascu pa trahadornan casa cu 
yiu di tal forma, cu pa cada yiu 
bao di 18 anja lo ser duna un 
montante adicional di f. 6.— 
riba e montante cu ta ser duna 
na trahadornan casa sin yiu, pero 
na tal extremo cu lo ser teni 
cuenta cu un maximo di tres 

E montantenan cu lo ser duna 
ta lo siguiente: 
f. 30,— pa solteronan; 
f. 40,— pa casa nan sin yiu y 
solteronan, kende ta redbi un 
dotacion como beneficiario di 
familia; 

f. 46,— pa casa nan cu un yiu; 
f. 52,— pa casa nan cu dos yiu; 


f. 58,— pa casa nan cu 3 of mas 

E reglamento ya menciona ta 
di conforme aplicacion riba per- 


Den forma di un beca, un 
grupo di 30 hoben Arubiano a 
haya e confianta di e pueblo 
di Aruba pa bai studia den es- 
tranheria y despues bin bek 
pa traha pa nan pais. 

”Aruba a desea di por a du- 
na mas beca, pero lastimamen- 
te pa motibunan financiero es- 


'sonal di Educacion subsidia, tan 
leuw cu e personal aki por ser 
iguala cu e gruponan di perso- 
nal menciona bao a y c. 

BECADONAN 

aki ta imposibel”. Esaki taba- 
ta palabranan di nos deputado 
di ensejanta Sr. Betico Croes 
den su flamante discurso du- 
rante e anochi di despedida or- 
ganisa pa tur e becadonan y 
nan mayornan den Strand Ho- 
tel. 

Durante e anochi aki cu Go- 


E pagamento di e bonus di 
Pascu lo ser efectua den e si- 
man promer cu dianan di 


bierno a ofrece e becadonan, 
nan por a haya tur clase di in- 
formacion tokante e bida y es- 
tudio na Hulanda. Srta. Faus- 
tina Frank, Sra. Joan Coronel- 
Peterson y Sr. Richard 
Harms, cual nan tur a studia 
y biba na Hulanda a conta e 
becadonan y nan mayoman 
hopi cos di valor pa haci mas 
facil pa e hobennan por adap- 
ta nan mes den exterior. Ala- 
bes e mayornan tambe a haya 
algun informacion pa nan di 
nan banda tambe por yuda e 
hobennan y tin comprenshon 
pa e situacion. 

Padu del Caribe, nos artista 
nacional, a percura pa musi- 
ca Arubiano durante e anochi 
di despedida aki. Na final di 
e anochi informativo aki depu- 
tado di Ensejanza Sr. Betico 
Croes a hasi entrego di un re- 
galo na cada Becado na nom- 
ber di Bestuurscollege di Aru- 
ba den forma di un buki di 
historia di Aruba. Mientras 
tanto tur e becadonan a yega 
Hulanda y nan a haci un prin- 
cipio caba cu nan estudionan. 

AUMENTO 

Gobierno di Aruba a aumen- 
ta e becanan e anja aki cu un 
cantidad di diet. Y esaki a so- 
cede ya cu Gobierno ta realiza 
bon e necesidad urgente cu ta 
existi actualmente aki na Aru- 
ba pa hobennan bon studia y 
den trabaonan cu ta exigi ho- 
pi responsabilidad y capacidad. 

Mas y mas nos por ripara 
cu ta hustamente den e pues- 
tonan halto y importante aki 
nos ta falta nos yiunan di te- 
ra. Pesei Gobierno ta conten- 
to y satisfecho di por a manda 
mas hoben Arubiano e anja 
aki pa haya estudionan mas 
avanta den exterior pa des- 
pues nan bin traha pa progre- 
so di Aruba. 



Sr. Betico Croes. diputado di Ensejanza entregando 
na nomber di Bestuurscollege di Aruba un buki di Aruba 
na un di e becadonan durante e anochi di despedida or- 
ganiza pa e mayoman y e becadonan. 



Riba e foto aki nos por mira e actividadnan riba con- 
struccion di Holiday Inn. Ta ser spera cu dentro di 10 
luna e Hotel aki lo habri su portanan oficialmente. 




December 1968 


” A R U B A ” 


Ministro Lope Beaujon ta elogia trabao di Bestuurscollege di Aruba 

OTRO PROJECTO DI BESTUURSCOLLEGE DI ARUBA. 


Diasabra, 28 di september 
1968 tabata un otro dia di hu- 
bilo pa Pueblo di Aruba, ora 
cu Gezaghebber di Aruba a pone 
e promer piedra simbolizando 
principio di construccion di 
Holiday Inn Hotel na Aruba. 

E hotel aki cu ta bini di 7 
piso y cu 209 kamber, lo tu- 
ma mas of menos 170 traha- 
dor den servicio permanente 
pa operacion di e hotel. Du- 
rante construccion 210 tata di 

familia lo ser emplea y ade- 
mas indirectamente tambe 
realizacion di e projecto aki 
lo contribui na yuda resolve 
e problema di desempleo. 

MAS HOTEL LO SIGUI 

Despues cu e maestro di ce- 
remonia a yama tur presente 
un bon-bini na e ceremonia cu 
a tuma lugar na Palm Beach, 

un invocacion a ser haci door 
di muy Rev. John Stewart. 
Door di diputado di Turismo 

Sr. Th. Leest un flamante dis- 
curso a ser pronuncia cual a 
capta simpatia di tur e invi- 

tadonan ne ocasion aki. 


Sr. Leest a memora cu reali- 
zacion di e projecto di Hotel 
aki ta un prueba palpable di e 
confianza cu empresanan parti- 
cular, y en especial empresa- 
nan estranhero tin den e posi- 
bilidadnan turistica di nos isla. 
E playanan cu nos tin na 
Aruba pa nos ta manera un 
tesoro y cu ta competi cu e 
mehor nan den e area di Ca- 

Sr. Leest a sigi bisa, cu tin 
mas empresanan di fama mun- 
dial cu tin contacto cu e Go- 
bierno di Aruba actual y cu 
tin masha interes den con- 
struccion di Hotelnan grandi 
aki na Aruba. Tambe Sr. Leest 
a menciona cu promer cu e 
Hotel aki habri su portanan 
mester tin hobennnan entrena 
y prepara pa tuma puestonan 
di responsabilidad den e em- 
presa aki, cual lo yuda carga 
nomber di Aruba como un 
centro turistica den exterior. 

Sr. Leest a termina expresan- 
do su felicitacion na Pueblo di 
Aruba cu e ganancia turistica 


aki y tambe na Holiaay Inn y 
Aruba Real Estate, kendenan 
door di construccion di e Ho- 
tel aki a demostra nan con- 
fianza den futuro turistica di 


Directamente despues a di- 
rigi palabra Su Excellencia 
Min. Lope Beaujon, kende po- 
sitivamente a duna Bestuurs- 
college tur elogio pa e projec- 
to aki y a expresa su sorpresa 
con durante un corto tempo 
asina, e Bestuurscollege ac- 
tual a entama y ehecuta un 
projecto di e magnitud aki no 
obstante tur obstaculo cu a 
ser ponie den su caminda cual 
projecto pa anjanan largo a 
keda tranka durante di Go- 
bernacion di e Bestuurscollege 
anterior. 

Sr. Lope Beaujon a felicita 
Pueblo di Aruba cu a sabi di 
escohe gobernantenan energi- 
co y dinamico den e Bestuurs- 
college di Aruba, kendenan a 
demostra un biaha mas di ta 
traha na interes general > 
bienestar di henter e Pueblo 
di Aruba. 

No cabe duda cu e palabra- 
nan di elogio di Su Excellen- 


Aruba. Tambe palabranan di 
elogio a ser expresa door di 
representantenan di Holiday 
Inns of America Inc., Sr. 
James Sakes. 


cia Min. Lope Beaujon na di- 
reccion di e Bestuurscollege ac- 
tual di Aruba, ta un estimulo 
pa nan continua cu nan tra- 
bao y un prueba palpable pa 
Pueblo sigi apoya e Gobierno 
actual di Aruba den su lucha 
pa un mehor futuro pa henter 
e Pueblo Arubano. 

Finalmente Sr. Benjamin 
Jesurun a invita Gezaghebber 
O.S. Henriquez pa efectua e 
ponemento di e promer piedra 
simbolizando prindpio di con- 
struccion di un otro Hotel gran- 
disimo na Aruba. Un projecto 
cu den menos di un anja di 
tempo a ser entama y realiza. 
Ta ser spera cu dentro di 10 
luna di tempo e Hotel aki lo 
habri su portanan oficialmente 
segurando e Pueblo di Aru- 
ba asina un otro fuente di bi- 
da y segurando Aruba un pa- 
so mas sigur den su desaroyo 
turistica. 



E momento cu Gezaghebber di Aruba representanda 
Bestuurscollege di Aruba. ta efectua e ceremonia dA pone- 
mento di promer piedra, simbólizando principio di con- 
struccion di Holiday Inn of Aruba. 



Otro Hotel turistica den construccion riba nos playa- 
nan na Aruba. Aki nos ta mir/x obreronan na trdbao, den 
construccion di Divi-Divi Beach Hotel. 


B.C. pabien 

Turismo DIVI-DIVI HOTEL 


Turismo a bira algu di ho- 
pi importancia pa economia 
di Aruba. 

cifrasnan di e turistanan cu 
ta bishita nos isla ta aumen- 
tando. Si nos compara p.e.e. 
cifrasnan di e bishitantenan 
di e promer mitar anja, nos ta 
ripara e gran diferencia. 

Durante e promer seis lu- 
nanan di e anja aki, 22.217 bi- 
shitante a bini nos isla. Cua- 
ter anja pasa e cantidad aki 
tabata 9.711 y ocho anja pasa 
na 1960 te hasta 6.499. 

E cantidad di anochinan cu 
ta ser pasa na Aruba ta intere- 
sante pa sabi, pasobra mester 
tene cuenta cu suficiente aco- 
modacion. Durante e promer 
mitar anja 1968 e cantidad ta- 
bata 148.846. Si nos bai back 
cuater anja pasa, anto nos ta 
haya 67.365 anochi a ser pasa 
durante e promer seis lunanan. 
Ocho anja pasa ta peor ainda, 
ta solamente 45.815 anochi e tu- 
ristanan a pasa na Aruba. 

Door di e aumento enorme di 
e cantidad di turistanan cu ta 
bishitando Aruba y alabes e 

r 


aumento di e anochinan cu ta 
ser pasa na Aruba, ta suma- 
mente importante pa nos sigi 
ofrece nos bishitantenan bon 
acomodacion y hopi diverticion. 
Y esey ta loke Gobierno di Aruba 
ta trata di haci. Ultimamente 
Gobierno por a participa cu 
otro hotel nobo a principia: 
Divi Divi Hotel, mientras Ho- 
liday Inn tambe a principia cu 
construccion. 


Un bon gobierno tin como 
deber primordial di semper ta 
na vanguardia di interes di un 
Pueblo; pues ta deber di un 
bon gobierno anto di buska 
compensacion pa e problema 

ne un nivel di prosperidad pa 
e Pueblo. Esaki ta trece cu ne, 
cu mester crea of busca modo 
di empleo pa un cantidad di 
cientos di trahador cu ta haya 


E hotel Divi-Divi aki lo bin 
pa Zuid di Eagle Pier na 
Boulevard. Ya un principio a 
ser haci caba cu construccion. 
Den e promer fase, cu ta tu- 
ma 10 luna di construccion, 40 
kamber estilo di bungalow lo 
ser traha y tambe e edificio 
principal. Den e di dos fase di 
construccion un edificio di dos 
piso cu 40 kamber lo bini mas 
acerca. Divi-Divi Beach hotel 


lay-off, hobennan cu ta termina 
nan skool, etc. Y un di e 
posibilidadnan cu tin atencion 
sincero di e Gobierno actual 
di Aruba pa combati desem- 
pleo ta industrializacion y es- 
aki como un di e posibilidad- 
nan di masha importancia. Y 
nos mester bisa acerca cu Go- 
bierno di Aruba mester a tu- 
ma medidanan efectivo riba 
terminonan corto, cualnan ta 
necesario den e caso aki pa 

prosperidad. 

E Dry-dock ta un bon ehem- 
pel den e caso aki. Y nos Pue- 
blo ta sabedor, cu tin circum- 
stancianan masha favorable 
na nos banda pa atrae indus- 
tria na Aruba, pero tambe ta 
necesario pa tuma medidanan 
adicional, manera yudanza di 
Gobierno pa establecimiento di 
industrianan, preparacion di 
terenonan; publicidad, nos in- 
fra-structura (awa, corriente, 
un bon aeropuerto y un bon 
haaf) y un ZONA LIBER. Na 
anja 1953 e.o un resolucion a 
ser tuma conteniendo facili- 
dadnan pa establecimiento di 
industria y construccion di Ho- 
telnan. Cierto previlegionan 
ta ser duna na empresanan cu 
kier establece aki sea pa pro- 
duccion, elaboracion of aregla 
productonan pa exportacion 
door di dunanan cierto protec- 


lo tin un piscina y un night 
•club. 

Dia e hotelnan aki ta cla 
Aruba a haci un paso grandi 
den e bon direccion pa un si- 
tuacion sano di nos economia. 
Ya cu un principio a ser haci 
asina liher cu construccion, 
nos tin e confianza cu pronto 
e hotelnan mes por habri nan 
portanan pa ricibi tur bishi- 


cion. E resolucion insular Zona 
Liber ta regla e institucion di 
esaki, su administracion y ex- 
ploitacion. Cierto condicionnan 
a ser fija na cual e Zona Li- 
ber mester cumpli cune, promer 
cu hasi uso di dje. E condi- 
cionnan aki ta encera e.o. cer- 
camiento di e terenonan y en- 
tradanan. 

VENTAHANAN 

Institucion di un of mas Zo- 
na Liber pa Aruba tin varios 
ventaha cualnan tá e.o.: 

1. ensanchamento di nos base 
economico door di crea 
mas oportunidad pa trabao; 

2. un considerable aumento di 
carga, pa cual consecuen- 
temente mester di mas 
trahador; 

3. aumento di e cantidad di 
barconan y avionnan cu ta 
bishita Aruba; 

4. entrada pa Gobierno me- 
diante belastingnan for di 
empresanan cu ta establece 
aki; 

5. establecimiento di empresa- 
nan for di exterior; 

Empresanan cu ta deposita 
nan productonan of ta elabo- 
ra nan productonan den Zona 
Liber y cualnan ta destina so- 
lamente pa exportacion den 
exterior, lo haya cierto faci- 
lidad nan riba tereno di de- 
recho di importacion, belas- 



TJn sonjo di e Puéblo di Santa Cruz realiza. Bull- 
dozernan ta rosfmdo e tereno unda pronto lo ser principia 
cu construccion di un Sport Centrum pa Santa Cruz. Riba 
e foto diputado di Educacion bao cual departamento tam- 
be deporte ta cai Sr. Betico Croes, demonstrando interes 
pa cu e trabaonan envolvi den e Centro di Deporte aki. 


Gobierno di Aruba ta apura ehecucion di projecto di 
Zona Liber y Purificacion di Awa 

Hulanda ya a duna su aprobacion caba 

tingnan y riba derecho di 
consumo. Si venta di e pro- 
ductonan aki tuma lugar riba 
mercado lokal, anto ta muy 
logico cu e facilidadnan aki 
no ta aplicable. Gobierno di 
Aruba mirando e interes cre- 
ciente cu ta existi pa estable- 
cimiento di un Zona Liber a 
hasi bon uso di e posibilidad 
aki y a decidi pa compila y 
apura un plan pa esaki. Un 
peticion a ser hasi pa su fi' 
nanzamiento y manera nos a 
bisa caba, Gobierno di Aruba 
a ricibi noticia cu Hulanda ya 
a aproba esaki caba. E pro- 
jecto Zona Liber cu a ser a- 
proba ta encera den promer 
fase di e plan total un Zona 
Liber; segun desaroyo peticion- 
nan por ser entrega pa e 
segundo fase. Cu ehecucion di 
e projecto aki un suma di 
f. 34T.000,— ta envolvi, di 
cual V3 parti como donacion. 
E aprobacion di e projectonan 
aki ta encera rti dentro di al- 
gun luna- ora cu wordu prin' 
cipia cu su ehecucion — in- 
versionnan nobo na valor di 
como 3 miljon florin por 
wordu haya pa e Isla aki. 
PURIFICACION DI AWA 
Pa un desaroyo efectivo di 
Turismo no solamente ta ne- 
cesario embej ecimiento di nos 
Isla, suficiente acomodacion 
etc. pero tambe ta necesario 
cu Aruba ta dispone di sufi' 


ciente posibilidadnan pa re- 
creacion. Y especialmente cu 
miras ariba Turismo Ameri' 
cano a ser investiga na ki 
exigencia e recreacion nan aki 
ta consisti. Resultado ta cu e 
deporte di golf ta un di e re' 
creacionnan mas gusta den 
turismo Americano. Otro pais- 
nan turistica den e area di 
Caribe ya caba a reconoce 
esaki y a tene cuenta cu e 
exigencianan di e turistanan 
aki. Pa pone un campo di golf 
den bon condicion y sigi man- 


tenele den bon condicion ta 
exigi hopi plaka. Irrigacion 
cu awa destila no ta ser con- 
seha pa motibonan financiero. 
Pues e problema di mas gran- 
di cu ta existi ta anto natu- 
ralmente e mantencion di e 
tereno esta e capa di yerba 
rba tereno di golf. E rayo- 
nan di solo fuerte di aki ta 
kima y tosta e yerbanan den 
tro di corto tempo, a menos 
cu e yerba ta ser muha con' 
tinuamente. Y ta pesey den 
cuadro di presta yudanza 


technico door di Hulanda, un 
investigacion a ser hasi door 
di Ingeniero J.J. Hopmans, 
ex-director di Instituto di Rei' 

nado pa Purificacion di awa 
desperdicio, riba e problema 
di awa desperdicio aki na 
Aruba. For di e rapport cu 
Sr. Hopmans a compila y cu 
a ser entrega na Gobierno ta 

nan corto mester tuma medi' 
danan efectivo riba e tereno 
aki. Di e posibilidadnan pa un 
solucion cu a ser treci padi- 

lanti door di e Ingeniero Sr. 
Hopmans a ser escogi pa con- 
duci e awa desperdicio aki pa 
un punto central, unda e awa 
aki por haya metodicamente 
un proceso di purificacion bio- 
quimica. E plan ta encera 

construccion di un tubo di 
conduccion cu pompnan for 
di Strand Hotel te na e area 
di Palm Beach y tambe con- 
struccion di un installacion 
pa purificacion di e awa des- 
perdicio cerca di e caretera di 

Bubali. 

Esaki ta e solucion pa man- 
tene un campo di golf den 
bon condicion y e projecto aki 
y su presupuesto arquitectura 
mientras tanto a bini cla y 
dentro di poco lo ser entrega 
na Gobierno Antiyano pa 
aprobacion. 



Diputado Sr. Betico Croes, efectuando inauguracion 
di e torneo deportivo inter- insular escolar. Esáki ta di 
promer vez cu un torneo escólar entre Aruba y Corsow a 
ser qrganiza. 



Diputgdo di Finanzas Sr. Casper Lacle, saludandio Su Gezaghebber di Aruba obsekiando Su Excellencia 

Excellencia Ministro President di Jamaica Sr. Shearer na Ministro President di Jamaica, Sr. Shearer un recuerdo 
su yegada na Aruba. di Aruba na nomber di Gobierno di Aruba. 




” A R U B A ” 


December 1968 


Gástonan 


Cu e construccion y ehecu- 
cion di e demas trabaonan un 
periodo di 22 luna ta envolvi. 
Pa finanzamento di e projec' 
to aki un suma di f. 2,786.000,— 
a ser aproba. E projecto di 
purificacion di awa desperdi- 
cio ta percura pa hasi liqui- 
donan desperdicio di e Hotel- 
nan y otro lugar inofen- 
sivo. Aki pues tanto e factor 
hygienico y financiero como e 
factor di turismo ta hunga un 
papel masha importante. E 
awa pues cu ta ser haya for 
di e proceso di purificacion 
aki lo ser conduci pa e cam- 
po di golf y ser usa na un 
costo masha ahao pa irriga- 
cion y mantencion di e campo 
di golf. 

Ta ser spera cu mas pronto 
posibel principia cu construc- 
cion di e projectonan aki. Si 
no mas cu algun luna pasa 
Gobierno di Aruba den poco 
tempo despues di a sinta na 


anja 1967 a prepara, entama 
y entrega un projecto di dry- 
dock, ya awor aki caba Go- 
bierno' di Aruba por conta ri- 
ba dos projecto mas aunke no 
di e mesun magnitud, pero cu 
toch den un forma of otro ta 
contribui na nos desaroyo eco- 
nomico. Y cu enfasis nos ta 
bolbe mustra ariha e deber di 
un bon Gobierno di mester ta 


semper na vanguardia di in- 
teres di su Pueblo y cu esaki 
nos kier meen cu un bon go- 
bierno mester a buska com- 
pensacion efectivo pa e desem- 
pleo causa pa anjanan largo 
caba door di automatizacion 
pa asina mantene un nivel di 
prosperidad pa e Fueblo di 
Aruba. 


NOTICIANAN IMPORTANTE EN BREVE 


Di januari pa november di e 
anja aki 47.246 turista a bishita 
nos isla. Pa e mesun periodo 
na anja 1967 e cantidad tabata 
28.83 7. Cu otro palabra, un 
aumento di 63.8% compara cu 

Ta di spera cu despues di 
apertura di Holiday Inn Hotel 
y Divi-divi Beach Hotel, na 


1969, e cantidad di bishitante- 
nan lo aumenta considerable- 

Dia 15 di november ultimo 
otro grupo di estudiante a com- 
pleta e curso di Entrenamiento 
pa Servicio Hotelero. Di un to- 
tal di 23 candidato cu a haci 
examen, 18 di nan a pase cu 

Presente pa entregamiento di 
diploma tabata Deputado di Edu- 
cashon Sr. Betico Croes. — Esaki 
tabata terminacion di e di 6 cur- 
so, cu un total di 116 gradua- 
do. Ya e siguiente curso ta lis- 
to pa cuminza. 

Eilandsraad den su reunion di 
dia 25 di november a aproba un 
proposicion di Bestuurscollege 
pa aumenta e cantidad di placa 
cu e becadonan di teritorio In- 
sular di Aruba ta hanja te na 
un maximo di f. 3000.— pa anja. 
Manera ta conoci, anteriormen- 
te e maximo tabata f. 2000.— 
(A.B. 1955 — 11.) 

Debi na e aumento di costo 
di bida na Hulanda durante e 
ultimo 13 anjanan, e aumento 
aki a bira un necesidad. 

E cambio aki ta drenta na vi- 
gor immediatamente y cu forza 
retroactivo te dia promer di au- 
gustus 1968. 



Becadoncm hunto cu (den centro) Sr. Betico Croes y 
Senjoru, promer cu i nan a barca cu avion rumbo pa Hulanda 
pa un estudio mas avanza. — Riba e foto nos por mira 
tambe Srs. Theo Arends, hefe interino di Dept. di Edu- 
cacion, Sr. Padu Lampe di A.L.M., Sr. John Booi, se- 
cretario di Teritorio Insulfir di Aruba, Diputado Do- 
minico G. Croes y Sra. y Diputado Sr. Maximo Croes. 



Dr. J. Hartogh di Biblioteca di Aruba. entregcmdo e 
hobencita Chantal Ecury, kende a toka e suerte di bira 
e di mil miembro di Biblioteca Hubenil. Esaki ta proba 
cu e interes pa biblioteca Hubenil ta creciente. 


Extension di planta di awa 
y electricidad 


Un di e medidanan cu Go- 
bierno di Aruba mester tuma en 
coneccion cu construccion di e 
projecto di Disulfurizacion, ta 
extension di e Planta di Awa y 
Electricidad. 

Door di e projecto di Disulfuri- 
zacion Lago lo mester utiliza mas 
awa y mas electricidad, y conse- 
cuentemente e planta di Awa mes- 
ter ser extende pa asina cumpli cu 
e demanda di awa y corriente cu 
Lago lo bai tuma for di Go- 
bierno. E Plan pa extension 


di e fabrika di Awa y Electri- 
cidad ta den su fase final y ya 
caba a ser entrega door di e Go- 
bierno di Aruba. 

Cu extension di e planta di 
Awa y Electricidad tambe lo 
tin algun cientos di oportuni- 
dad pa trabao habri durante 
construccion y tambe despues 
ora e unidadnan aki drenta den 
operacion. 









